Пандемия жұмыс сапасына әсер етпеуі тиіс
"Пандемия жұмыс сапасына әсер етпеуі тиіс" | "https://abai.kz/post/131727"
TITLE: Пандемия жұмыс сапасына әсер етпеуі тиіс
URL: https://abai.kz/post/131727
META: "Пандемия жұмыс сапасына әсер етпеуі тиіс" | "https://abai.kz/post/131727"
DATE: 14.04.2021
AUTHOR(s): Abai.kz
TOTAL WORDS: 122
TEXT: Бүгін Мәжіліс Спикері Нұрлан Нығматулиннің төрағалығымен өткен жалпы о тырыста депутаттар Еуразиялық экономикалық одақ туралы шартқа Қырғызстанның қосылуына қатысты бірқатар түзетулер енгізетін халықаралық келісімдерді қарады. Осы ретте, Мәжіліс Төрағасы Нұрлан Нығматулин халықаралық шарттарды ратификациялау рәсімдерінің мерзімдері кейбір министрліктер тарапынан жүйелі түрде бұзылатынына назар аударды. Мысалы, Еуразиялық экономикалық одақ шеңберінде осы маңызды ратификацияны келісудің мемлекетішілік рәсімдерін өткізу бір жылдам астам уақытқа созылған. Осы орайда, Нұрлан Нығматулин, әрине, коронавирус індетін алға тартуға болар, бірақ ол біздің елде ғана емес, бүкіл әлемді жайлағанын айта келіп: - Пандемия министрліктер жұмысының қарқынын, сапасын және жауапкершілігін төмендетуге себеп болмауға тиіс. Бұл жерде басты мәселе, құзырлы министрліктер мен құрылымдардың бірлескен жұмысына байланысты. Жалпы айтқанда, халықаралық келісімдерді уақытылы ратификациялау интеграциялық процестер үшін өте маңызды , -  деді Нұрлан Нығматулин. Abai.kz
